PARANTUMISKOULU
Miksi kaikki sairaat eivät parane 1/3
Hei, ja tervetuloa jälleen seuraamaan Parantumiskoulua.
Edellisten jaksojen teemana oli Jumalan tahto parantaa kaikki.
Mutta esiin nousee kysymys, miksi kaikki sairaat eivät paranekaan?
Tätä ovat usein kysyneet ihmiset, jotka ovat kuulleet Jumalan -
haluavan parantaa kaikki: "Miksi Jumala ei ole parantanut minua?"
Tämän päivän aiheenani onkin se, miksi kaikki sairaat eivät parane.
Kysymykseen ei voi vastata ihan lyhyesti, joten -
käsittelen tätä aihetta useassa seuraavassa ohjelmajaksossa.
Seuratessasi ohjelmaa tästä aiheesta, -
haluan rohkaista sinua tutkivalla mielellä kysymään Jumalalta: -
"Mikä on ollut esteenä sille, etten ole saanut kokea paranemisen ihmettä."
Kun tätä kysyy Jumalalta vilpittömällä mielellä, -
uskon Jumalan antavan myös vastauksen.
Jos ajatuksissamme on joku toinen ihminen, -
tulee meidän lähestyä asiaa rakkaudella -
ja tuomitsematta, sillä jokaisella on tarve kasvaa ja muuttua.
Aloitetaan nyt ja katsotaan, miksi kaikki eivät ole parantuneet.
Kirjoitan otsikon muistiin: -
MIKSI KAIKKI SAIRAAT EIVÄT PARANE?
Tämä on nyt esittämäni kysymys.
Haluan käydä läpi muutamia kohtia ja periaatteita -
voidakseni antaa selvän ja konkreettisen vastauksen.
Ensimmäinen tärkeä periaate, joka liittyy usein paranemiseen -
ja muihinkin ongelmiin, on oma kurittomuus.
Sananl. 5:22-23 sanotaan: -
"Jumalattoman vangitsevat hänen rikoksensa, -
ja hän tarttuu oman syntinsä pauloihin.
Kurittomuuteensa hän kuolee ja suis- tuu harhaan suuressa hulluudessaan."
Eli kurittomuus voi olla jopa kuoleman syy.
Mutta kuinka tämän voisi ratkaista?
Tärkeätä on varata aikaa Jumalan sanaan perehtymiseen, -
ja opetukseen syventymiseen.
Opetuksiin perehtymättömyys voi aiheuttaa tuhoa ihmisen elämässä.
Kristityt eivät aina anna tarpeeksi arvoa Jumalan opetukselle.
He pitävät kyllä ylistämisestä ja laulamisesta - tärkeätä sekin.
Mutta kun edetään Jumalan opetuksiin, suhtautuminen -
saattaa muuttua varsinkin silloin, kun aikaa vierähtää yli tunnin...
Ihmisistä tulee kuin poissaolevia, eivätkä he jaksa enää keskittyä.
Jotkut surffailevat kännyköillään etsien kaikkea paitsi Raamattua...
Ihmiset eivät osaa arvostaa Jumalan sanan opetusta paitsi silloin, -
kun he pitävät julistuksen aihetta inspiroivana ja jännittävänä.
Mutta julistuksen edellyttäessä aiheeseen syventymistä, -
ihmiset eivät aina ole siihen valmiita.
Meillä on useita mahdollisuuksia ja keinoja saada opetusta.
Kristillisiä kirjoja on paljon, samoin kuin videoita YouTubessa.
On kristillisiä TV-kanavia, radio, srk:ien tallennettuja saarnoja...
Kaikki seurakunnat ovat taltioineet suurimman osan saarnoistaan.
Välillä kyllä huomaa, etteivät ihmiset juuri käytä näitä keinoja.
Jeesuksen julistaessa Jumalan sanaa, tällaisia keinoja ei ollut.
Videot ja äänitteet puuttuivat, -
samoin kuin kirjat meidän tuntemassamme muodossa.
He kirjoittivat asioita paperi- tai muihin sen tapaisiin kääröihin...
Kaikki oli hyvin rajoitettua, mutta ihmiset janosivat Jumalan sanaa.
Nyt meillä on runsaat keinot, mutta ihmiset eivät osaa sitä arvostaa.
Meidän tulisi kaikin eri tavoin vastaanottaa Jumalan opetusta.
En tiedä miten muut kristityt tekevät, mutta minulla on tapana -
säännöllisesti kuunnella saarnoja mm. ajaessani autoa.
Kuuntelen jotakin hyvää saarnaa ja ammennan siitä Jumalan opetusta.
Tällaista asennoitumista tarvitaan, jotta tervehtyminen voisi alkaa.
On myös tärkeätä, että kuunneltava opetus koskee juuri sitä aluetta, -
jossa sinun tulisi muuttua ja johon saada opetusta Jumalan sanasta.
Katsotaan Raamatusta kohtaa, joka koskee Jumalan opetusta.
Eli Hoosea 4:6 kuuluu näin: -
"Minun kansani joutuu häviöön, sillä se on taitoa vailla.
Koska sinä olet hylännyt taidon, hylkään minä sinut, -
niin ettet saa olla minun pappinani. Koska olet unhottanut Jumalasi lain, -
unhotan myös minä sinun lapsesi." Vironkielisen käännöksen mukaan: -
"Kansani tuhoutuu viisauden puutteessa..."
Taitoa ja viisautta saadaan Jumalan sanasta, -
jonka paranemista koskevia opetuksia meidän tulee kuunnella.
Olemme yhteiskunnassamme tottuneet pikaisiinkin ratkaisuihin.
Nälän iskiessä ajetaan autolla McDonaldsille, -
jonka ikkunasta suoraan saa hampurilaisaterian.
Hampurilainen hotkitaan vauhdilla ja jatketaan seuraavaan asiaan...
On totuttu saamaan kaikki ja heti. Seurakunnassa tapahtuvaan -
Jumalan sanan opetukseen suhtaudutaan välillä samoin.
Kuvainnollisesti he ajavat kirkkoon kuin McDonaldsille, ja odottavat -
pikaisesti saavansa seurakunnan ikkunoista kaiken tarvitsemansa.
Meidän tulee tietoisesti omistautua Jumalan sanan tutkimiseen, -
jonka jälkeen voimme nähdä tuloksia ja muutoksia. Aina se ei tapahdu heti.
Tämän vuoksi Jumalan sanan opettaminen on erittäin tärkeätä.
Jos emme kuule parantumiseen liittyvää opetusta, voi meiltä -
jäädä puuttumaan perusteet ja syy uskoa ihmeparantumiseen.
Parantumiset ja ihmisten elämässä tapahtuvat ihmeet -
pohjautuvat parantumiseen liittyvään opetukseen, ja se vastaa -
myös ihmisten eri kysymyksiin.
Totta puhuen - tätä aihetta ei ole paljoa opetettu eikä selkeytetty.
On toki saarnattu, rohkaistu ja ihmisten edestä myös rukoiltu.
Mutta asiaa tulee ikään kuin avata ja käydä läpi yksityiskohtaisemmin.
Opetetaan mitä Jumalan sanasta käy ilmi, jotta tuloksia voisi syntyä.
Jos opetus ei ole tarpeeksi selvää ja yksityiskohtaista, -
voi se aiheuttaa turhia epäilyksiä.
Jumalan sana toimii uskon perustana ja tukena.
Kirjaan jälleen ylös yhden oleellisen asian, eli uskon.
USKO
Katsotaan uskosta kertovaa tapahtumaa kohdasta Ap.t. 14:7-10.
Paavalista ja hänen työtoveristaan sanotaan: -
"Ja siellä he julistivat evankeliumia.
Ja Lystrassa oli mies, joka istui siellä, hervoton jaloistaan ja rampa -
äitinsä kohdusta saakka, eikä ollut koskaan kävellyt.
Hän kuunteli Paavalin puhetta. Ja kun Paavali loi katseensa häneen -
ja näki hänellä olevan uskon, että hän voi tulla terveeksi, -
sanoi hän suurella äänellä: "Nouse pystyyn jaloillesi".
Ja hän kavahti ylös ja käveli."
Näemme miehen uskoneen parantuvansa, -
jonka tuloksena hän paranikin. Mutta mistä hän sai sen uskon?
Tässä edessä sanottiin, että hän kuunteli Paavalin puhetta.
Eli usko saadaan kuuntelemalla Jumalan sanaa ja opetuksia.
Selvästikään opetuksen ei pitänyt käsitellä yleistä aihetta, vaan -
sen piti koskea nimen omaan sitä, että Jumala halusi hänet parantaa.
Hän kuunteli Paavalin puhetta, ja juuri siksi hän uskoi paranevansa.
Häneltä puuttui usko rukoukseen ja muihin Raamatun aiheisiin, -
mutta Paavalin puheen tuloksena hän sai uskon paranemiseensa.
Katsotaan vielä 7. jaetta, jonka mukaan he julistivat evankeliumia.
Eli evankeliumin julistamisen pitäisi luoda uskoa paranemiseen.
Ilmiselvästi tämä julistettu sanoma puhui myös paranemisesta.
Oli siis usko ja evankeliumi, jonka erottamaton osa on paraneminen.
Myös Jeesusta kuunnelleet ja Hänen tekemiään ihmeitä nähneet ihmiset -
tulivat Hänen luokseen ja uskoivat Häneen.
Apostolien teoissa ja myöhemmin seurakunnissa -
olemme nähneet samaa.
Paraneminen toi ihmisiä Jumalan luo ja näytti Jumalan hyvyyttä.
Meidän tulee kuunnella Jumalan sanan opetusta paranemisesta.
Olemme valmiita vastaanottamaan sellaista, mitä olemme kuunnelleet.
Tämä mies oli kuunnellut Jumalan sanaa koskien paranemista, ja -
niin hän oli valmis sen myös vastaanottamaan.
Eli ensimmäisenä asiana tulee painottaa opetusta, sillä -
sen puute voi estää paranemisen.
Kuunteleminen on voinut jäädä liian pinnalliseksi, -
tai opetus olisi kaivannut selkeyttämistä.
Näistä syistä ihminen ei ole saanut varmuutta Jumalan tahdosta.
Katsotaan Jeesuksen työtä kuvaavaa kohtaa Matt. 9:35.
Siinä kerrotaan Jeesuksen palveluksesta ja toiminnasta näin: -
"Ja Jeesus vaelsi kaikki kaupungit ja kylät -
ja opetti heidän synagoogissaan ja saarnasi valtakunnan evankeliumia -
ja paransi kaikkinaisia tauteja ja kaikkinaista raihnautta."
Evankeliumeissa mainitaan Jeesuksen opettaneen yli 45 kertaa.
Yli 45 mainintaa Jeesuksen opetustyöstä on melko paljon.
Hänen opetuksistaan on kerrottu paljon, vaikka Hän teki muutakin...
Jeesuksen työtä kuvailtaessa, ensimmäisenä mainitaan hänen -
vaeltaneen kaikissa kaupungeissa ja kylissä... ja tekemässä mitä?
Hän opetti heidän synagoogissaan.
Jumalan sanassa asiat eivät ole sattumanvaraisessa järjestyksessä.
Jo se että opetus mainitaan ensimmäisenä, viittaa siihen, -
että se on ensimmäinen ja tärkeä askel kohti ihmetekojen syntymistä.
Eli ensimmäisenä ihmisten tulee kuunnella Jumalan sanan opetusta.
Välillä ihmiset tulevat ongelmansa kanssa pyytäen rukousta puolestaan.
Pyydän heitä kuuntelemaan Jumalan sanaa, tutkimaan mitä Jumala sanoo.
Mitä Jumala on sanonut asiasta?... Näin uskosi kasvaa, rohkaistut ja -
saat varmuuden oman ihmeesi vastaanottamisesta.
On hyvin tärkeätä ensin tarttua Jumalan sanan opetuksiin -
seuraamalla julistusta sekä inspiroivia, rohkaisevia saarnoja.
Vasta sen jälkeen seuraavat ihmeet. Näemme Jeesuksen toiminnassa -
samat painopisteet: Opetus, julistus ja sitten parantaminen.
Sama järjestys toistuu evankeliumeissa monta kertaa.
Tämän pitäisi rohkaista meitä poistamaan ylimielisyyden ja -
välinpitämättömyyden Jumalan sanan opetusta kohtaan.
Katsotaan vielä kohtia, joista näemme, -
miten Jumalan sanan opettaminen tuo paranemisen.
Luuk. 5:15 kuuluu näin: -
"Mutta sanoma hänestä levisi vielä enemmän; ja paljon kansaa -
kokoontui kuulemaan häntä ja parantuakseen vaivoistansa."
Ihmiset tulevat siis paikalle varta vasten häntä kuuntelemaan.
Eli kuunteleminen on taas mainittu ensimmäisenä asiana.
Luuk. 6 jatkuu jakeissa 17-19 näin: -
"Ja hän astui alas heidän kanssaan ja seisahtui lakealle paikalle; -
ja siellä oli suuri joukko hänen opetuslapsiaan ja paljon kansaa -
kaikesta Juudeasta ja Jerusalemista ja Tyyron ja Siidonin rantamaasta.
Nämä olivat saapuneet kuulemaan häntä ja parantuakseen taudeistansa.
Ja myös ne, jotka olivat saastaisten henkien vaivaamia, tulivat terveiksi.
Ja kaikki kansa tahtoi päästä koskettamaan häntä, -
koska hänestä lähti voima, joka paransi kaikki."
Voimme katsoa kartasta, kuinka pitkältä ihmiset tulivat.
Puhutaan sadoista kilometreistä...
Mikä oli heidän pääasiallinen syynsä saapua paikalle?
He saapuivat kuulemaan Jumalan sanan opetusta.
Nykyään ihmiset odottavat saavansa kaiken täysillä mukavuuksilla.
Seurakuntaan ei tulla Jumalan sanaa kuulemaan, jos auto ei käynnisty, -
jos aamulla on liian kylmä, jos sataa tai ilta on liian pimeä...
Täysin epäolennaiset syyt estävät ihmisiä tulemasta.
Olihan näilläkin ihmisillä esteitä!
Ei ollut autoja eikä muita kulkupelejä.
Joillakin onnekkailla oli ehkä joku eläin.
Suurin osa tuli jalkaisin. Miksi? He tulivat kuulemaan Jumalan sanaa.
Sen jälkeen seurasivat ihmeet. Jumalan voima kosketti monia -
parantaen heidät. Jumalan sanan kuuleminen on -
ensimmäinen tärkeä askel kohti ihmisten paranemista.
Sinä sairas - oletko erottanut aikaasi Jumalan sanan kuulemiseen -
syventyen paranemiseen liittyviin Raamatun kohtiin ja aiheisiin?
Onko syventyminen selkeyttänyt sen, mitä Jumalan sana aiheesta puhuu?
Katsotaan seuraavaa periaatetta, joka saattaa estää paranemisen.
Se asia on tottelemattomuus, jonka kirjaan tähän myös muistiin.
TOTTELEMATTOMUUS
Aihe on hyvin laaja, mutta haluan käydä siitä läpi joitakin kohtia.
Puhutaan tottelemattomuudesta Jumalalle ja Hänen sanalleen.
Eli ei toimita tai eletä Hänen sanalleen kuuliaisina.
Katsotaan kohtaa 2. Moos. 15:26, joka tuo asian selvästi esiin.
"Hän sanoi: "Jos sinä kuulet Herraa, Jumalaasi, ja teet, mikä on oikein -
hänen silmissänsä, tarkkaat hänen käskyjänsä ja noudatat kaikkea -
hänen lakiansa, niin minä en pane sinun kärsittäväksesi yhtäkään -
niistä vaivoista, jotka olen pannut egyptiläisten kärsittäviksi, -
sillä minä olen Herra, sinun parantajasi"."
Hän nostaa jälleen ensimmäiseksi asiaksi Jumalan äänen kuulemisen.
Mitä Jumala sanansa kautta meille puhuu? Sen kuuleminen on tärkeätä.
Ja toisena: "...ja teet, mikä on oikein hänen silmissänsä".
Eli kuulemisen lisäksi meidän tulee myös elää Hänen sanansa mukaan.
Tämä koskee kaikkea elämäämme, eikä siis liity vain paranemiseen.
Elämäänsä ei voi soveltaa vain yhtä asiaa ja odottaa saavansa tuloksia.
Jumalan sana ei ole kuin meille tarkoitettu MENU josta valita, -
vaan se on kokonaisuus, -
jota tulee parhaamme mukaan elämässä seurata.
Näemme, että ihminen joka kuulee ja tekee hänen sanansa mukaan, -
tarkkaa hänen käskyjänsä ja noudattaa hänen lakejansa, -
saa osakseen myös paranemiset. Mutta joka ei noudata näitä, -
hän pääsee harvoin näistä siunauksista osalliseksi.
Oleellista on Jumalan sanan tarkka kuuleminen, ja toisaalta se, että -
jos emme näitä noudata, emme näe myöskään tuloksia.
5. Moos. 28:15-20 jatkaa lähes samoin, ehkä vähän kielteisemmin.
Jakeesta 15 alkaen...
"Mutta jos sinä et kuule Herran, sinun Jumalasi, ääntä -
etkä tarkoin pidä kaikkia hänen käskyjänsä ja säädöksiänsä, -
jotka minä tänä päivänä sinulle annan, niin kaikki nämä kiroukset -
tulevat sinun päällesi ja saavuttavat sinut.
Kirottu olet sinä kaupungissa ja kirottu olet kedolla...
...Kirottu olet tullessasi ja kirottu olet lähtiessäsi.
Herra lähettää sinun sekaasi kirousta, hämminkiä ja uhkaa, -
mihin tahansa ryhdyt, kunnes äkisti tuhoudut -
ja hukut töittesi pahuuden tähden, kun olet minut hyljännyt."
Eli ankaria sanoja, mutta tässä viitataan ihmisiin, -
jotka olivat kuulleet Jumalan sanaa, mutta jotka eivät eläneet sen mukaan.
Heille lankesi kirous, ei siunaus.
Nähdäksemme Jumalan siunauksia, on tottelevaisuus tärkeätä tänäänkin.
Aina kuullessamme Jumalan sanaa, meidän pitäisi kysyä häneltä, -
sovellanko tätä jo oikein? Onko tämä jo osa elämääni?....
Välillä ihmiset sanovat, että: "Tuttu juttu, olen kyllä kuullut".
Entä sovellatko sitä myös elämässä? Siitä riippuu se, saammeko -
nähdä elämässämme myös ihmeitä ja paranemisia.
Hyvä tähän liittyvä kohta on myös Jaak. 1:22-25, joka kuuluu näin: -
"Mutta olkaa sanan tekijöitä, eikä vain sen kuulijoita, pettäen itseänne.
Sillä jos joku on sanan kuulija eikä sen tekijä, niin hän on miehen kaltainen, -
joka katselee kuvastimessa luonnollisia kasvojaan;
hän katselee itseään, lähtee pois ja unhottaa heti, millainen hän oli.
Mutta joka katsoo täydelliseen lakiin, vapauden lakiin, ja pysyy siinä,
eikä ole muistamaton kuulija, vaan todellinen tekijä, -
hän on oleva autuas tekemisessään.
Tämän kiinnostavan vertauskuvan mukaan Jumalan sana on kuin peili.
Katsoessamme peiliin, näemme itsemme.
Jumalan sanan peili on toisenlainen.
Se näyttää, millaisia Jumala haluaa meidän olevan, -
ja minkälaiset suunnitelmat hänellä on meitä varten.
Näemme siitä, mitä Jumala haluaa elämässämme tehdä.
Vironkielinen käännös, jae 5: "...katsoa peiliin kumartaen..."
Peilin edessä kumarretaan, kun on tarve nähdä jotakin tarkemmin -
ja tutkia vaikkapa omia kasvoja vähän yksityiskohtaisemmin.
On hyvin tärkeätä, että tutkimme myös Jumalan sanaa "kumartaen".
Emme vain silmäile pintapuolisesti, vaan syvennymme siihen kunnolla.
Ja kun sitä kumartaen tutkimme, olemme myös sanan tekijöitä -
eli niitä, jotka elävät Jumalan sanan mukaan ja sitä toteuttaen.
Esitän vielä yhden periaatteen Joosuan kirjasta, -
eli Joos. 1:8, jossa sanotaan näin:
"Älköön tämä lain kirja sinun suustasi poistuko, -
vaan tutkiskele sitä päivät ja yöt,
että tarkoin noudattaisit kaikkea, mitä siihen on kirjoitettu, -
sillä silloin sinä onnistut teilläsi ja silloin sinä menestyt."
Monia miellyttää jakeen sanat, "onnistut" ja "menestyt".
Jumala haluaa varmaankin suoda ne meille, koska ne on tässä mainittu.
On viisasta huomata, mitä jakeessa sanotaan ennen näitä sanoja.
Välillä ihmiset innostuvat näistä, onnistumisesta ja menestymisestä, -
mutta ei tule unohtaa, mitä muuta tässä jakeessa sanotaan.
Eli "Älköön tämä lain kirja sinun suustasi poistuko, vaan -
tutkiskele sitä päivät ja yöt..." Näemme, että Jumalan sanan -
mietiskelyn ja siitä puhumisen tulisi päivin ja öin kuulua meille.
Se on se, mikä tuo meille menestymisen ja onnistumisen.
Paneuduttuamme Jumalan sanaan, sanoo se, että "noudattaisit"...
Eli näiden jakeiden päämääränä on johdattaa meidät hetkeen, -
jossa meistä tulee Jumalan sanan tekijöitä, eikä vain kuulijoita.
Toin tänään esiin 2 keskeisintä estettä sille, miksi ihmiset -
eivät ole päässeet näkemään paranemisen ihmeitä.
Ensimmäinen on puute Jumalan sanan hyvästä opetuksesta.
Toinen on tottelemattomuus eli, emme toimi Jumalan sanan mukaan.
Nämä kaksi asiaa voimme poistaa elämästämme.
Jos et vielä ole syventynyt Jumalan sanan opetuksiin, tee se nyt.
Olosuhteesi alkavat muuttua ja saat nähdä Jumalan parantavia ihmeitä.
Ole sanan tekijä, äläkä pelkkä kuulija. Päämääränä on edetä -
sanan tekijäksi, joka ei tyydy toimimaan ainoastaan kuulijana...
Tallenna nämä sydämeesi, ja saat kohta hämmästyä Jumalan teoista...
Tallinnan Hoosianna-seurakunnan Parantumiskoulu
Suomennos: Irene Tarkka